

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-20

Ivanić-Grad, 03. svibnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlo****g Zaključka o prihvaćanju inicijative Veleučilišta Ivanić-Grad za osnivanje Zaklade Veleučilišta Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**Z A K LJ U Č K A**

**o** **prihvaćanju inicijative Veleučilišta Ivanić-Grad za osnivanje**

**Zaklade Veleučilišta Ivanić-Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeći

**Z A K LJ U Č A K**

**o prihvaćanju inicijative Veleučilišta Ivanić-Grad za osnivanje**

**Zaklade Veleučilišta Ivanić-Grad**

I.

Prihvaća se inicijativa Veleučilišta Ivanić-Grad, Ivanić-Grad, Moslavačka ulica 13, OIB: 80175889349, za osnivanje Zaklade Veleučilišta Ivanić-Grad sa Gradom Ivanić-Gradom.

II.

Zaklada Veleučilišta Ivanić-Grad osniva se radi ostvarivanja općekorisne svrhe sukladno Zakonu o zakladama („Narodne novine“, broj 106/18, 98/19, 151/22), a osobito radi unapređenja visokog obrazovanja i znanstvene djelatnosti na Veleučilištu Ivanić-Grad te unapređenja međunarodne suradnje sa drugim visokim učilištima.

III.

Grad Ivanić-Grad i Veleučilište Ivanić-Grad, na temelju ovoga Zaključka, pristupit će donošenju akta o osnivanju i statuta Zaklade Veleučilišta Ivanić-Grad, kojim aktima će se detaljnije odrediti svrha zaklade, djelatnosti kojima se svrha zaklade ostvaruje, tijela zaklade, osnovna imovina zaklade te druga pitanja od važnosti za unutarnje ustrojstvo i djelovanje zaklade.

IV.

Za provedbu ovoga Zaključka zadužuje se Upravni odjel za lokalnu samoupravu, pravne poslove i društvene djelatnosti Grada Ivanić-Grada.

V.

Zaključak stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Zaključka o prihvaćanju inicijative Veleučilišta Ivanić-Grad za osnivanje Zaklade Veleučilišta Ivanić-Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Veleučilište Ivanić-Grad pokrenulo je inicijativu za osnivanje Zaklade Veleučilišta Ivanić-Grad sa Gradom Ivanić-Gradom.

Sukladno Zakonu o zakladama („Narodne novine“, broj 106/18, 98/19, 151/22), zaklada je neprofitna pravna osoba bez članova, imovina namijenjena da sama odnosno prihodima što ih stječe trajno služi ostvarivanju neke općekorisne svrhe ili dobrotvorne svrhe.

*Općekorisna svrha*, u smislu Zakona o zakladama, je ona svrha ispunjavanjem koje se unapređuju građanska i ljudska prava i slobode, demokratske institucije društva, razvoj društva i lokalnih zajednica, zaštita okoliša i prirode i održivi razvoj, međunarodna razvojna pomoć i suradnja te kulturna, prosvjetna, znanstvena, duhovna, športska, zdravstvena, humanitarna, socijalna ili koja druga društvena djelatnost kojom se promiče opća korist i djelovanje za opće dobro i pridonosi ostvarivanju najviših vrednota ustavnog poretka Republike Hrvatske.

*Dobrotvorna svrha*, u smislu Zakona o zakladama, je takva svrha ispunjenjem koje se pruža potpora osobama kojima je potrebna pomoć.

Zaklada se osniva na neodređeno vrijeme.

Zakladu može osnovati domaća ili strana fizička ili pravna osoba (zakladnik).

Zakladnik osniva zakladu *aktom o osnivanju zaklade*.

Akt o osnivanju zaklade sadrži:

1. osobno ime i prebivalište ili naziv i sjedište pravne osobe zakladnika,

2. osobni identifikacijski broj (OIB) zakladnika, a ako zakladnik nema osobni identifikacijski broj (OIB), broj putovnice zakladnika,

3. naziv i sjedište zaklade,

4. svrhu zaklade,

5. podatke o imovini zaklade koju je zakladnik namijenio za ostvarivanje svrhe zaklade (osnovna imovina).

Akt o osnivanju zaklade može sadržavati i druge odredbe od važnosti za osnivanje i djelovanje zaklade, kao i pitanja koja se mogu urediti statutom.

*Statut* je temeljni opći akt zaklade.

Statut zaklade sadrži odredbe o:

1. nazivu i sjedištu zaklade,

2. svrsi zaklade,

3. tijelima zaklade, njihovom sastavu, imenovanju, opozivu, pravima i obvezama, trajanju mandata te načinu odlučivanja,

4. zastupanju zaklade,

5. osnovnoj imovini,

6. djelatnostima kojima se ostvaruje svrha,

7. gospodarskim djelatnostima sukladno zakonu, ako ih obavlja,

8. javnosti rada,

9. statusnim promjenama,

10. prestanku zaklade,

11. raspolaganju imovinom u slučaju prestanka zaklade,

12. izmjenama i dopunama statuta zaklade te donošenja drugih općih akata.

Statut može sadržavati i druge odredbe od važnosti za unutarnje ustrojstvo i djelovanje zaklade.

Osnovna imovina zaklade može biti u novcu, stvarima ili pravima, a služi za trajno ostvarivanje svrhe zaklade.

Zaklada stječe imovinu od donacija, dobrovoljnih priloga, vlastite imovine (najamnine, kamate, dividende, prihodi od autorskih prava, patenata, licencija, prihodi od poljodjelskog, šumskog i drugog zemljišta i slični prihodi) i od drugih prihoda ostvarenih u skladu sa zakonom. Radi stjecanja imovine zaklada može organizirati određene aktivnosti: humanitarne akcije, dobrotvorne priredbe, prigodnu lutriju, izradu i prodaju prigodnih tiskovina te ostale slične aktivnosti. Zaklada može stjecati prihode obavljanjem gospodarske djelatnosti pod uvjetom da je djelatnost uređena statutom zaklade, a sukladno posebnim propisima kojima se propisuju uvjeti za obavljanje te vrste djelatnosti. Ako u obavljanju gospodarske djelatnosti zaklada ostvari višak prihoda nad rashodima, on se mora sukladno statutu zaklade koristiti isključivo za ostvarenje svrhe zaklade. Zaklada može stjecati i imati imovinu i u inozemstvu.